Deva (Rumunija)
Deva (rumun. Deva) – miestas vakarų Rumunijoje, Transilvanijoje, Murešo upės kairiajame krante. Hunedoaros apskrities administracinis centras. Pro miestą eina Segedo–Brašovo plentas (E68) ir geležinkelis, atsišakoja kelias į Hunedoarą. Vario rūdos apdirbimo, statybinių medžiagų pramonė. Veikia ekologijos ir turizmo universitetas. Yra Magna Curia rūmai, Devos pilies griuvėsiai.